ΟΜΗΡΟΥ ΙΛΙΑΔΑ

Α 1-53

**Στόχοι**: οι μαθητές:

να κατανοήσουν το περιεχόμενο της ενότητας

* να κατανοήσουν τη δομή και τη λειτουργικότητα του προοιμίου
* να παρακολουθήσουν τη σκηνή της ικεσίας και να διακρίνουν το τυπικό / δομή του ικετευτικού λόγου του Χρύση
* να κρίνουν το ήθος του Αγαμέμνονα
* να διακρίνουν το τυπικό / δομή της προσευχής / κατάρας του Χρύση
* να αντιληφθούν τη δραματικότητα της εικόνας του τιμωρού Απόλλωνα
* να συνειδητοποιήσουν τη συλλογική τιμωρία των Αχαιών για ένα ατομικό παράπτωμα του Αγαμέμνονα
* να κατανοήσουν στοιχεία επικής αφηγηματικής τεχνικής (προοικονομία, κύκλος, θαυμαστό)
* να κατανοήσουν τον αναχρονισμό ως τακτική του ποιητή
* να εκτιμήσουν την αφηγηματική τέχνη του ποιητή από τον συνδυασμό διάφορων αφηγηματικών τρόπων.

### Επεξεργασία του κειμένου:

**1. Ανάγνωση της ενότητας.**

**2. Χωρίστε την ενότητα σε θεματικές υποενότητες και δώστε τίτλους.** (α) 1-11 : «Προοίμιο» – β) 12-53: η ικεσία του Χρύση)

**3. Σε ποιο πρόσωπο απευθύνεται ο ποιητής και τι ζητάει;** (1: στη Μούσα Καλλιόπη – επίκληση της Μούσας από τον ποιητή → να αφηγηθεί, διά στόματος του ποιητή, τον θυμό του Αχιλλέα = το θέμα του έπους / δηλαδή η Μούσα να εμπνεύσει τον ποιητή → άρα η *Ιλιάδα* είναι έργο θεόπνευστο / πολύ σπουδαίο – βλ. εικόνα σ. 19 σχολικού εγχειριδίου)

**4. Ποιες άλλες πληροφορίες για το έργο, που ακολουθεί, δίνει το προοίμιο;** (2-5: οι συνέπειες του θυμού / προοικονομία – 7: οι δύο πρωταγωνιστές / κύκλος – 6: χρονική αφετηρία της δράσης και της αφήγησης / από τότε που φιλονίκησαν οι δύο άντρες / τον 10ο χρόνο του τρωικού πολέμου / αφηγηματική τεχνική in medias res / 51 ημέρες διαρκεί η δράση της *Ιλιάδας* / μετά το τέλος τής *Ιλιάδας* ακολουθεί ο θάνατος του Αχιλλέα και η άλωση της Τροίας κλείνοντας έτσι δέκα χρόνια – 5, 8-11: ο ρόλος των θεών Δία→υπόσχεση στη Θέτιδα και Απόλλωνα→λοιμό στους Αχαιούς – διήγηση: 2-11 / λειτουργικότητα του προοιμίου – σύγκριση με το προοίμιο της *Οδύσσειας*)

**5. Πώς προσδιορίζονται οι δύο πρωταγωνιστές;** (7: *ο Ατρείδης, άρχων των ανδρών – ο θείος Αχιλλέας* / σύγκρουση εξουσίας – παλικαριάς / πρόσκαιρη νίκη – τελική επικράτηση)

**6. Σε ποια ενέργεια προέβη ο Χρύσης, που δεν έτυχε του σεβασμού του Αγαμέμνονα;** (1η μέρα της δράσης της *Ιλιάδας* – 12-22: ικεσία για την εξαγορά της κόρης του – θεσμός ικεσίας / θρησκευτικό στοιχείο / τυπικό: χρυσό σκήπτρο με ταινίες / αναφορά άλλων τρόπων ικεσίας από την *Οδύσσεια* – 17-22: ικετευτικός λόγος: α) 17: προσφώνηση, β) 18-19: ευχή, γ) 20: αίτημα, δ) 21: αντάλλαγμα / λύτρα, ε) 21-22: κρυμμένη απειλή / *ευλαβούμαι*= και σέβομαι αλλά και φοβάμαι – ήθος: σεβάσμια μορφή, με θρησκευτική μεγαλοπρέπεια – με ανθρωπιά, πονεμένος πατέρας, αλλά με αυτοσυγκράτηση)

**7. Βρήκε καθόλου ανταπόκριση η ικεσία του Χρύση;** (23-24: όλοι οι Αχαιοί φώναζαν να γίνει δεκτό το αίτημα / συνέλευση του αχαϊκού στρατοπέδου → πολιτικό πλαίσιο της ικεσίας / βλ. και στ. 17)

**8. Τι απαντά και με ποιο τρόπο ο Αγαμέμνονας στο αίτημα του Χρύση;** (25-33: αρνείται να το ικανοποιήσει / δε θα απελευθερώσει την κόρη του ιερέα – τον διώχνει με σκαιό τρόπο, τον φοβερίζει, τον απειλεί – ήθος: αγενής, σκληρός, ασεβής - εγωιστής, ατομιστής, αλαζόνας -υβριστής / αγνοεί τη γνώμη όλων των άλλων Αχαιών, έχει απόλυτη εξουσία επάνω τους, κάνει ό,τι θέλει αυτός → μέγεθος της πολιτικής δικαιοδοσίας του → απόλυτη μοναρχία – η συμπεριφορά του οφείλεται στον χαρακτήρα και την εξουσία του – 32: κοινωνικά στοιχεία: γυναικείες ασχολίες – ο Αγαμέμνονας διαπράττει ύβρη → προκαλεί τη νέμεση των θεών → θα επέλθει η τίση / με τη μορφή του λοιμού)

**9. Πώς αντέδρασε ο Χρύσης στη συμπεριφορά του Αγαμέμνονα;** (34-43: φοβήθηκε, υπάκουσε, φεύγει ταπεινωμένος και βουβός, αλλά, όταν απομακρύνθηκε, απηύθυνε προσευχή στον θεό Απόλλωνα / θρησκευτικό στοιχείο – τυπικό της προσευχής: α) 38: επίκληση, β) 38-39: προσφώνηση / *αργυρότοξε*, *Σμινθέα* : προϊδεάζουν τον τρόπο τιμωρίας από τον θεό, γ) 40-42: υπενθύμιση των προσφορών / θρησκευτικά στοιχεία: ναός / αναχρονισμός-θυσίες / ανταποδοτική σχέση θνητών-θεών, δ) 42-43: αίτημα / κατάρα → να τιμωρήσει τους Αχαιούς / εκδίκηση)

**10. Πώς ο θεός Απόλλωνας ικανοποιεί το αίτημα του ιερέα του;** (44-53: *κατέβη … θυμωμένος, με τόξον και … φαρέτραν … Εβρόντησαν … τα βέλη … εκινήθη ο χολωμένος … όμοιαζε την νύκτα … ως προχωρούσε … απόλυσε το βέλος … αχός εβγήκε τρομερός …*: ανθρωπομορφισμός / οι θεοί επεμβαίνουν στην ανθρώπινη δράση – εικόνα οπτική, γεμάτη κίνηση και ήχο → προκαλεί τρόμο → δραματικότητα / επικός τρόπος αισθητοποίησης της εμφάνισης του λοιμού / «θαυμαστό» στοιχείο – σειρά εκπλήρωσης της τιμωρίας: έπληξε α) τους σκύλους, β) τα μουλάρια, γ) τους ανθρώπους-Αχαιούς / νόμος των τριών / κλιμάκωση στην εξάπλωση της ασθένειας – 53: λακωνικότητα / θρησκευτικό στοιχείο: καύση νεκρών / αναχρονισμός)

**11. Γιατί τιμωρούνται οι Αχαιοί, ενώ φταίει μόνο ο Αγαμέμνονας;** (α) ο στρατός πληρώνει τις λανθασμένες αποφάσεις του αρχηγού β) ο θάνατος των στρατιωτών είναι ήδη τιμωρία για τον αρχηγό, γ) αυτό απαιτεί η πλοκή του έπους)

**12. Ποιους αφηγηματικούς τρόπους χρησιμοποιεί ο ποιητής στην ενότητα και ποια η λειτουργικότητα του καθενός;** (α) 3ο πρόσωπη αφήγηση → εξέλιξη πλοκής – β) διάλογος και ευθύς λόγος → 1) αποκαλύπτουν σκέψεις, κίνητρα, συναισθήματα των προσώπων, ώστε να κατανοούμε καλύτερα το ήθος τους, 2) προσδίδουν αμεσότητα, φυσικότητα, γ) περιγραφή / εικόνες / «θαυμαστό» στοιχείο → ζωντάνια, παραστατικότητα – ο συνδυασμός τους προσδίδει ποικιλία, θεατρικότητα → αμείωτο το ενδιαφέρον των ακροατών → αφηγηματική τέχνη του ποιητή)

### Εργασίες:

1) Ποιες εισαγωγικές πληροφορίες για το έπος δίνει το προοίμιο;

2) Γιατί ο ποιητής απευθύνεται στη Μούσα και ζητάει να τον βοηθήσει;

3) Πώς συμπεριφέρεται ο Αγαμέμνονας στον Χρύση και πού οφείλεται η συμπεριφορά του αυτή;

4) Ερώτηση 4 σχολικού εγχειριδίου σ. 22

5) Ερώτηση 5 σχολ. εγχ. σ. 22

6) Ερώτηση 6 σχολ. εγχ. σ. 22

7) Κάποια/ες από τις ερωτήσεις της επεξεργασίας που δεν απαντήθηκαν κατά την παράδοση του μαθήματος.